
Szíjak dinamikai tulajdonságainak meghatározására szolgáló mérőberendezés tervezése, mérés és kiértékelés

A szíjhajtás forgó tengelyek közötti teljesítmény, forgatónyomaték és forgó mozgás közvetítésére alkalmas hajtás, mikor a tengelyek relatív nagy távolságra vannak egymástól. A tengelyekre egy-egy megfelelően kialakított tárcsát erősítenek. Az energiaközlés egy végtelenített rugalmas elem, a szíj segítségével történik, amit átvetnek a tárcsákon és így megfeszül. A forgatónyomaték és a forgó mozgás átvitele létrehozható súrlódással, de előfordul, hogy ezt a szíj és a tárcsa alakja valósítja meg. Előnye, hogy felhasználásuk egyszerű, igénytelen üzemű és esetleges túlterhelésnél a szíj megcsúszhat, így védi a kapcsolódó berendezést a tönkremeneteltől.
Ez utóbbi előny hátulütője, hogy dinamikailag érzékennyé teszi a gép főhajtását. Emiatt a lehető legpontosabb képet kell kapnunk a főhajtás dinamikai tulajdonságairól, még a tervezés előtt. A tapasztalat szerint, ezek meghatározására két féle dinamikai vizsgálat alkalmazható: a csavaró lengések vizsgálata és a szíjak lengéseinek vizsgálata. Ez utóbbinál tudjuk, hogy a szíjak egyes szíjsebességeknél elveszítik stabilitásukat és erős transzverzális lengéseket végeznek. A tervezés során tudnunk kell, hogy ezek az instabil állapotok felléphetnek-e a főhajtás működése közben, valamint hogy a konstrukciós paraméterek mennyire befolyásolják ezen tartományok helyzetét és nagyságát. További kérdés, hogy a transzverzális lengésekre milyen hatással van a levegő csillapításából származó csillapító erők.
A mérőberendezés tervezésénél, illetve a mérés lebonyolítása közben ez utóbbi tényezőt helyzetük szem elé és próbáltuk meg a lehető legpontosabban meghatározni.



